Na temelju članka 5.stavka 1. točka 6. Zakona o sigurnosti prometa na cestama ( "Narodne novine", broj 67/08, 48/10, 74/11, 80/13, 92/14, 64/15 i 108/17) i članka 32. stavka 1. toč. 4. Statuta Grada Šibenika („Službeni glasnik Grada Šibenika“, broj 8/10, 5/12, 2/13, 2/18 i 8/18-pročišćeni tekst i 2/20), uz prethodnu suglasnost Ministarstva unutarnjih poslova – Policijske uprave Šibensko-kninske broj 555-13-01-UPI-416/20. DP od 7. rujna 2020. godine, Gradsko vijeće Grada Šibenika na 22. sjednici od 15. rujna 2020. godine, donosi

**ODLUKU O IZMJENAMA I DOPUNAMA**

**ODLUKE O KORIŠTENJU GRADSKIH PARKIRALIŠTA**

**Članak 1.**

U Odluci o korištenju gradskih parkirališta („Službeni glasnik Grada Šibenika“, broj 1/19, 3/19 i 6/20) u članku 7. u stavak 1. iza dijela teksta koji glasi:“0.zona,“ dodaje se tekst koji glasi:

„0+ zona,

Iza stavka 3. dodaje se novi stavak 4. koji glasi:

„U 0+ zonu razvrstava se parkiralište:

-Gat Vrulje“

Dosadašnji stavci 4., 5., 6., 7., 8., 9.,10., 11., 12., 13., 14., 15. i 16. postaju stavci 5., 6., 7., 8., 9., 10., 11., 12., 13., 14., 15., 16. i 17.

**Članak 2.**

U članku 8. stavak 1. iza dijela teksta koji glasi „0-te Zone“ dodaje se tekst koji glasi:

„i 0+ Zone“

U stavku 3. iza dijela teksta koji glasi „0-te Zone,“ dodaje se tekst koji glasi:

„0+ Zone“

**Članak 3.**

Sve ostale odredbe Odluke o korištenju javnih parkirališta s naplatom ostaju nepromijenjene.

**Članak 4.**

Ova Odluka stupa na snagu osmog dana od objave u „Službenom glasniku Grada Šibenika“.

KLASA: 363-01/20-01/143

URBROJ: 2182/01-03-20-6

Šibenik, 15. rujna 2020.

GRADSKO VIJEĆE GRADA ŠIBENIKA

 PREDSJEDNIK

 dr.sc. Dragan Zlatović

**Obrazloženje**

Izmjenama i dopunama Odluke o korištenju gradskih parkirališta („Službeni glasnik Grada Šibenika“, broj 1/19, 3/19 i 6/20) (dalje u tekstu: Odluka) pristupilo se radi upravljanja novim parkiralištem koji će biti pod ingerencijom Gradskog parkinga d.o.o., a na temelju sklopljenog Ugovora o koncesiji za obavljanje djelatnosti organizacije parkirališta i naplate parkinga na putničkom dijelu luke Šibenik – ZONA C, sa Lučkom upravom Šibenik.

Predmetno parkiralište Gat Vrulje je svrstano u novu parkirališnu 0+ Zonu gdje započeti sat parkiranja iznosi 5,00 kuna u vremenskom razdoblju od 01. 10. do 31. 05., a u vremenskom razdoblju od 01. 06. do 30.09. započeti sat parkiranja iznosi 10,00 kuna.

Dnevna parkirališna karta u razdoblju od 01.10 do 31.05. iznosi 70,00 kuna, a u razdoblju od 01.06. do 30.09. iznosi 160,00 kuna.